ky ru en en en en en en ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky cv ky ky ru hu ru ky ru ru ky ru ky ru kk ky ky ru ky ru ky ru ky ru ky bg ky ru ky ky ru ky ky ru ky ru ky ru ky ru ru ru av ru ru myv ru ky ru ky ru ky ru ru kk ru ru ru ru ru ru en en en en en en en en en ru
Береке чачкан элине, бейиштей жер
Жумаков Өмүрбек Жумакович мындан 8 ай мурда альтернативдик негизде жалпы депутаттардын басымдуу добушуна ээ болуп, айыл аймагынын башчылыгына шайланган. Ушул кыска мезгил ичинде жетекчиликтин мыкты сапаттарын көрсөтүп, жамаат арасында чоң абройго ээ болду. Ал 1984-жылы Фрунзе шаарындагы
К. И. Скрябин атындагы айыл чарба институтун бүтүрүп, эмгек жолун ушул эле жылы Ат-Башы районундагы XXV партсъезд атындагы совхоздо агроном болуп иштөөдөн баштаган. 1991-жылы жер инспекциясында бөлүм башчы, анан директор, ошол жылдан 2006-жылга чейин Ат-Башы районунун жерге жайгаштыруу жана кыймылсыз мүлккө карата адам укугун каттоо башкармалыгынын начальниги болуп иштеген. Учурда райондук кеңештин депутаты, төраганын орун басары. Үй-бүлөлүү: эки уул, эки кыздын атасы.
Ат-Башы району республикабыздагы эң алыскы тоолуу райондордун бири болгондуктан жаратылыш шарты өтө катаал. "Тү" деген түкүрүктү жерге түшүрбөй кыроолонгон кыш ызгаары 6-7 ай бою өкүм сүрүп турат.
Үстүбүздөгү жылы Чүй жана башка аймактарда жаз деми жер бетине тегиз тараган мезгилде да бул аталган өрөөндө калың түшкөн кар май айынын ортосуна чейин сакталды. Мына эми жай күзгө оогон кезде деле күндүн көзү ачылбагандыктан, малдын жонунан жылуулук өтпөй, элге оорчулук келтирүүдө. Ошентсе да быйылкы жылы өрөөн бейиш сымал көк асман менен жуурулушуп, ташка да чөп чыкты.
Кайсыл мезгил болсо да бул өрөөндүн жашоочулары борбордун алыстыгына, кыштын узактыгына байланышкан жашоо- шарттын кыйынчылыгына карабастан, куттуу элдин эзелтен берки уюткусун бузбай бир жеңден кол, бир жакадан баш чыгарып, кыргыз элинин тутунган нарк- насилин уланта, ынтымак ырашкердикте, улут арасындагы биримдигин сактоо менен байгер жашоо кечирип келишет.
Ат-Башы айыл аймагы райондун борборунда Ат-Башы суусунун кылда жээгинде түндүк менен түштүктү бириктирип турган Улуу Жибек жолун бойлой өрөөндүн дал киндигинен орун алган. Деңиз деңгээлинен 2045 метр бийиктикте жайгашкан бул айыл аймагы 1996- жылы айыл өкмөтү болуп уюшулган. Облустун борбору Нарын шаарынан 45 чакырым алыс жайгашып, ал эми жакынкы темир жолго чейинки аралык 280 километрди түзөт. Жеринин аянты 122,78 чарчы чакырым. Элинин саны - 13196 адам 3126 түтүнгө биригип жашоо өткөрүшөт. Айыл аймагында кыргыз, орус, өзбек, уйгур, татар жана башка 74 ар кандай улуттун өкүлдөрү жашайт.
Район негизинен мал киндиктүү аймакта жайгашкандыктан айыл эли да мал чарбасы менен алектенишип, 3512 баш бодо мал, 20 миңден ашуу майда жандык жана башка райондун климаттык шартына ылайыкташкан түрдүү жаныбарларды кармашат.
Ат-Башы айыл аймагынын башчылыгына келсем деп кызыккандар көп эле болгон.
Бирок, кызмат сересинде көп жылдык тажрыйба топтоп, ушул чөлкөмдүн депутаты катары да эл ишенимине кирген Өмүрбек Жумаков өткөн жылдын аягында альтернативалык негизде жалпы депутаттардын басымдуу добушуна ээ болуп, айыл аймагынын башчылыгына шайланган.
Чындыгында эле Өмүрбек Жумакович бул кызматка келгенде колго ала турган бир катар иштер бар экен. Алсак, бул айыл аймагы райондун борборунда, башка айыл аймактарынын курчоосунда калып, элге тийген үлүш жер жана аларга тиешелүү ички, сырткы жайыттары аз болгондуктан малдын багылышы оор экендигин түшүнөт. Алгачкы кадамын мына ушундан баштап, бул багытта билек түрүнө аракет жа-соого туура келди. Жыйынтыгында, токой фондунун жеринен жайыт катары жер алып, аны пайдалануу жагы көптөгөн сүйлөшүүлөрдөн кийин оң жагына чечилди. Ички жайыттын тардыгына байланыштуу уйларды бадага чыгаруу оор болуп келсе, бул маселе да чектеш айыл аймактары менен сүйлөшүлүп, учурда айылдын төрт тарабынан төрт бада чыгарылууда. Уй көбөйгөндүктөн, ветеринардык адистердин иштери да жөнгө салынды. 90- жылдардын башында негизсиз түрдө борбордук көчөнүн боюнан орун алып, 2 базар жайгашып калган. Ушул себептен көчөдө автотыгын жана антисанитардык абал пайда болуп, айыл тургундарынын кооптонууларын жаратып келген эле. Бул багытта да Өмүрбек Жумакович кирбеген эшиги калбай, райондук деңгээлде маселе коюп жатып, учурда буга тиешелүү мекемелерге тапшырма берилип, эми алардан жыйынтык күтүп жаткан кези.
"ГАЗ" чөлкөмүндөгү жашоочулардын үйлөрүнүн жер пайына суу кирип, жашоого мүмкүнчүлүк болбой калгандыктан быйыл жаз алды менен 2 км. жерге дренаж казылып, кургатуу иштери жүрүп жатат. Ал эми айылдын түндүк тарабындагы суу жээгиндеги жайылма токойдун ичине таштанды төгүлүп, адам буту баса албай калган. Ал жердеги таштандылар чыгарылып, жаз алды менен түрдүү көчөттөр отургузулуп, паркка айландырылып, мына эми бул жерде да кошумча жумушчу орун пайда болду.
Айыл аймагына АРИС долбоору тарабынан Кытай Эл Республикасынан 1 млн. сомдук таштанды чыгаруучу автоунаа сатылып келинген. Жыл бою атайын түзүлгөн графиктин негизинде ар бир көчөнү кыдырып, таштандылар белгиленген жерге төгүлүүдө. Мындай жакшы иштерге эл ыраазы болууда.
Быйыл жаз алды менен автоунаа эмес, жөө адам баса албай калган 15 чакырым жерге таш төгүлүп, көчөлөр тартипке салынууда. Ат- Башы айыл аймагы Шоро тараптан келген суу менен Ат- Башы суусунун урундусунда жайгашкандыктан, айылды суу каптоо коркунучу
дайыма болуп турат. Быйылкы кышта болуп көрбөгөндөй оор түшкөн кардын эриши менен жазгы ташкында боло турган кырсыкты алдын алуу максатында өткөөлдөр тазаланып, мурдагы жылдар аралыгында салынган дамбалар бийиктетилип, натыйжада айыл селден сакталып калды.
Кечиктирилбей жасала турган иштер ушуну менен эле чектелип калбастыгын сезип, Өмүрбек Жумаковичтен быйыл кандай иш чаралар аткарылгандыгын сураганыбызда ал ар бир багыт боюнча төмөндөгүлөргө токтолду:
- Иш чаралар 2010- жылдын 4- февралындагы №11 токтомдун негизинде кабыл алынып, айылдык кеңештин сессиясында бекитилген план боюнча жүзөгө ашырылууда. Бул боюнча 4 тармактык комиссия иштеп, жыл бою аткарыла турган он үч орчундуу маселе бекитилген. Ар бир квартал сайын бирден тармактык комиссия аткарылган иштин жыйынтыгы боюнча эл алдында
Айыл аймагы тарабынан жакырчылыкты жоюу программасынын алкагында социалдык колдоого муктаж үй-бүлөлөргө жардам көрсөтүүгө "Камылга Ат-Башы", "Кызыл жарым ай" коому, МЕРСИКО сыяктуу жана башка өкмөттүк эмес уюмдар тартылган.
Эмгектин, ооруктун, согуштун, Ооган согушунун ардагерлерине, Баткен коогалаңынын катышуучуларына, майыптарга, медиктерге, мугалимдерге материалдык да, моралдык да жактан дайыма жардам берип турабыз. Ал эми даталуу күндөрдө алардын башын кошкон иш чараларды жалпы элдин эсинде кала тургандай көңүлдүү өткөрүүгө аракет жасайбыз.
Турмуш-шарты өтө начар жана кароосу кем кары адамдар 37 мекеме-ишканаларга бекитилип, алар тарабынан жыл бою камкордук көрүлүп туруусун шарттадык..
Терең билим, татыктуу тарбия
3 мектеп, 2 бала бакча
жана 1 кесиптик лицей бар. 2777 окуучуга жана 156 наристеге 217 мугалимдер менен тарбиячы терең билим жана татыктуу тарбия берүүдө.
Айыл аймагы тарабынан мек-
тептердин, бала бакчалардын имараттарынын оңдоо-түзө иштерине акча каражаты өз убагында которулуп турат. Натыйжада, бул мекемелерде мүчүлүштүктөргө жол берилбей, окуу жылы уюшкандыкта башталды. Мектептердин чатырлары толугу менен жабылды. Чарбалык эсептен алар быйылкы жылы көмүрканаларын бүтүрүп жатышат.
Айыл өкмөтүнүн камкордугунун натыйжасын мектептердин көрсөткүчтөрүнөн эле баамдасак болот. Карыбек уулу Акматаалы атындагы орто мектебинин жамааты (директору - Т. Иманбердиев) быйылкы окуу жылынын жыйынтыгында көптөгөн жетишкендиктерди камсыз кылышты. Республикалык алкакта өткөрүлгөн "Айыл мектеби" сынагына катышып 3-орунду, ал эми райондогу мектептер арасындагы ушул эле багытта өткөрүлгөн сынакта Гран-Прини жеңип алышса, окуучулардын билимин тестирлөө боюнча 205 балл менен райондо 1- орунду ээлешкен. Башка мектептерде да мындай жетишкендиктер арбын.
Дени сактын - көөнү сак
- Район бийик тоолуу, климаттык шарты катаал жерде жайгашкандыктан калк арасында гипертония жана өпкөнүн өнөкөт оорусу кеңири таралган, - деп оюн улады Өмүрбек Жумакович.
Бул өнөкөт ооруларды алдын алуу максатында өткөн жылы үй-бүлөлүк дарыгерлер борборуна мамлекет тарабынан УАЗ автоунаасы берилип, тез жардам бөлүмүндө кызмат кылууда. Бул тармакта да башка жактан жардам күтпөстөн долбоорлор менен иштөө колго алынган. Аймактык оорукана "Кызыл Крест" аркылуу "Кыргыз-Швейцар-Швед" долбоорунун алкагында иш алып барып, медициналык жабдууларды жана чарбалык буюмдарды алууга жетишти. Оорукананын жалпы суу системасын тазалоо үчүн жабдууларды кымбаттыгына карабай сатып алдык. Кургак учук менен ооруган адамдарга колубуздан келишинче жардам берүүдөбүз.
Каалоо болсо калк да кадырлайт
Өткөн жылы айыл аймагында 271 адам иш менен камсыз болду. 250 адамды тейлеген 8 ресторан,340 адамды тейлеген 35 кафе, 91 соода түйүндөрү, 3 мейманкана, 11 мончо, 5 чачтарач жана 4 автоунаа жайлары үзгүлтүксүз иштөөдө.
Республиканын аймагындагы бирден бир ири базарлардын бири - Ат-Башы базары 4 гектар жерге салынган. Бул жердеги алты жүз элүү соода оруну кардарларды күтүп алууда. Базар күнү орто эсеп менен миңден ашуун адам соода кылып, алты жүз автоунаа базарга кирет. Бир эле убакта мал жүктөш үчүн элүү автоунаа батып, үч жүздөй бодо мал, миңге чукул майда жандык сатылып, бул да биздин каражаттын көлөмүн арттырып жатат,- деди аймак башчы сөзүн жыйынтыктап.
Мал чарбасы жөнүндө атайын токтолуп кеп кылбадык. Айылдын эли мээнеткеч. Маңдайына тийген жер үлүштөрүнүн үзүрүн ар бир жашоочу өз дараметине жараша көрүүдө. Аймак башчысы Өмүрбек Жумаковдун уюштуруучулук жөндөмү зор, кадрлар менен иштөө, эл менен дил кошуп, тил табышуу жагынан эч бир жанга камчы салдырбайт. Жаштардын, аялдардын, медиктердин, мугалимдердин ошондой эле башка чөйрөдөгүлөрдүн эмгегин сезип, аракетин баалайт жана ошого карата бүтүмүн чыгарат. Кыскасы, биздин каарманыбыз чындап каалоо болсо калк кадырына ээ болуп, таза, так иштөөгө болоорун далилдөөдө.
кыргыз тилиндеги гезит "Кыргыз туусу"
email • архив • редакция
Кыргызстанды гүлдөтүү биздин колдон келет!
Аракеттердин жемиши болоор күндөр алыс эмес
Кыргыз Республикасынын Жогорку Кеңешине депутаттыкка талапкер Эмилбек ЫСМАНОВ:
"Кыргызстандын келечеги чечилүү алдында турат"
Аракеттердин жемиши болоор күндөр алыс эмес
Улгайган адамдарды урматтоо айлыгы
Дон Кихоттун кейпин кийген кыргыз
Соттун дагы соту бар же соттук марафон
"Алдыңкы айыл аймагы" конкурсуна
Дыйкан, көкүрөккө түйүп ал!
"Актеддин" аракети алкоого арзыйт
Турусбекти алыскы аймактар күтөт...
и миграции Кыргызской Республики
и миграции Кыргызской Республики
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include(../../ohkaptal.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include() [function.include]: Failed opening '../../ohkaptal.htm' for inclusion (include_path='.:') in /var/www/u0371622/data/www/presskg.com/tuusu/10/0924_12.htm on line 62
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include(../../rec_art/0_rec.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include() [function.include]: Failed opening '../../rec_art/0_rec.htm' for inclusion (include_path='.:') in /var/www/u0371622/data/www/presskg.com/tuusu/10/0924_12.htm on line 62
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include(../../news/0_art.htm) [function.include]: failed to open stream: No such file or directory in /var/www/u0371622/data/www/presskg.com/tuusu/10/0924_12.htm on line 62
Warning: include() [function.include]: Failed opening '../../news/0_art.htm' for inclusion (include_path='.:') in /var/www/u0371622/data/www/presskg.com/tuusu/10/0924_12.htm on line 62